Francis Hong Yong-ho

Francis Hong Yong-ho (12. lokakuuta 1906 – julistettu kuolleeksi kesäkuussa 2013) oli pohjoiskorealainen roomalaiskatolinen piispa. Hänet vihittiin papiksi 25. toukokuuta 1933 ja nimitettiin Pjongjangin apostoliseksi vikaariksi sekä Auzian titulaaripiispaksi 24. maaliskuuta 1944. Piispaksi vihkiminen seurasi 29. kesäkuuta. Pääkonsekraattorina toimi Boniface Sauer, jota avustivat Ireneus Hayasaka Kyubei ja Paul Marie Kinam Ro.Catholic-Hierarchy.org: Bishop Francis Hong Yong-ho

Korean sodan jälkeen pohjoisen puolelle jääneiden katolisten pappien tai munkkien ja nunnien kohtalo ei ole selvillä. Tästä huolimatta Pjongjang korotettiin 10. maaliskuuta 1962 hiippakunnaksi virallisena johtajanaan Hong Yong-ho. Hiippakunnan apostolinen hallinto on annettu eteläkorealaisille. Pohjois-Korean näkemyksen mukaan maassa on edelleen noin 4 000 katolilaista.AsiaNews.it: Pyongyang and Rome: no one knows the fate of the bishops of North Korea

Vatikaanin kirkko julisti Yong-hon kuolleeksi kesäkuussa 2013http://www.vatican.va/news_services/liturgy/libretti/2013/20131104-libretto-suffragio-card-vesc-defunti.pdf.

 Lähteet 

Luokka:Pohjoiskorealaiset henkilöt
Luokka:Katoliset piispat
Luokka:Vuonna 1906 syntyneet
Luokka:Kadonneet henkilöt
Luokka:Kuolinvuosi puuttuu